Convido a los nuesos llectores a entrar nes páxines dedicaes en redes a les dudes sobro’l IMV y ver en primer persona la evolución real de la xestión del mismu dende’l puntu de vista de los interesaos, los perceutores reales o teóricos: nun tienen perda; una auténtica hestoria d’intriga, terror y esperances con final inciertu
#000002
Lo que nun mos dixeron ye que pa saber comu diba’l tema había que saber alxebra, física cuántica y tener dotes d’aldovinación.
#000005
Nun voi negar que cuando dalguna xente entamó a recibir sms con confirmaciones púnxeme un tantu nerviosa, porque yo nun la recibí “ye que nun dan a bastu, non tola xente va recibir mensaxe nin carta” esclariaron les redes sociales, prauticamente la única fonte d’información nesti caos informativu. ¿Carta? ¿Qué carta? ah, al paecer la xente ta recibiendo cartes pa consentir na xestión de la so información o daqué asemeyao, porque la redaición nun ye clara. Tamién se da a dalgunes presones la opción de renunciar al IMV, lo que ye un trucu pelligrosu, porque si renuncies a ello pierdes de xuro tamién el salariu, pero eso nun te lo despliquen.
#000009
Ah, que porqué querríen renunciar a ello... ehí vien la primer sospresa. Les cuanties que salieron en prensa, ensin pasar de ser, comu’l nome indica, mínimes, yeren un plizcu mayores que les qu’ufre’l salariu social. Sicasí les cartes y mensaxes traen cantidaes muncho menores, les promocionaes pol gobiernu d’España son “cuanties másimes”, y comu se diz perequí, al cocer mengua. La segunda sospresa: quiten l’aida por fiu a cargu, los famosos puntos. Resultáu: cóbrase menos qu’anantes. “Nun dan puntá ensin filu” dizme una collacia que, con dos fios, pasa a cobrar 35 euros menos al mes.
#000010
El martes ya’l miércoles pásolos consultando a les redes, que son la fonte más completa y menos fiable d’información sobre’l tema; un auténticu fervieru de xente perdío y acoyonao que nun sabe si va a cobrar o non, nin cuando, nin cuanto, en munchos casos nin siquiera comu. Nel facebook aliéndase’l pánicu.
#000012
El xueves escribo un mail a l’asistenta social, que se declara direutamente incompetente nel asuntu y me recomienda esperar al 26, a ver que pasa, y si non ya lo pidiré el mes que vien, pero que nun se me pase pidilo, a ver si voi perder el salariu por nun tener solicitaes toles otres ayudes.
#000013
Comprebo que nun soi la única: somos asgaya los que quedamos nel aire. A dalgunos ya yos dixeron qu’hubiere problemes nos papeleos, que fallare la tramitación, que los ponién a la cola, pero que nun s’esmolezan, cuando se tramite paguenyoslo retroactivo, total, ¿qué cuesta esperar a Avientu con ingresos cero?.
#000015
La muyer que m’atiende teletrabaya, nun hai dubia porque sinon nun me cuntaría tolo que me cuntó. Que nun tienen nin idega. Que tan más perdios qu’un pulpu nun garaxe. Que yo, en concretu, nun apaezo comu aprebada nin comu denegada, nin siquiera comu pendiente o en tramite: el casilleru onde tendría de tar la información ta en blanco. Cuéntame que ye too un caos. Que nun tienen personal abondo, nin ordenadores, nin horarios, nin información. Que la llama xente berrando comu si ella tuviere la culpa, que ta pensando en garrar baxa por estres. Nun llora, pero casi. Total, que quedo comu taba, pero más encabroná y a veles venir.
#000017
Conceyos, autoestima, falar y escribir...
La importancia l’efeutivu: porque se tiende a restrinxilo
#000026
Conceyos, autoestima, falar y escribir...
#000027